Yoma 21

Forrige daf / Neste daf

Amud a
Daf 21 fortsetter med en debatt om lyder fra daf 20.

Deretter følger en diskusjon om mirakler i tempelet. Rav forteller at når folket står samlet i forgården står de så tett at ikke alles føtter når bakken (de holdes altså opp av sidemannen - altså sild i tønne), men når de bøyer seg i bønn er det allikevel plass. Rashi forklarer dette med at de tilstedeværende tilsto sine synder i det de bøyde seg, og at miraklet besto i at de kunne gjøre det uten at sidemannen hørte tilståelsen. Dette fører til en diskusjon om det faktisk er ulovlig å tilstå i offentlighet, hvilket da visstnok Rav Sheises i Sotah kan muligens å tenkes å mene, ettersom han sier at offentlige tilståelser er disrespektfulle. Rash oppklarer dette ved å si at det mangler bare respekt hvis den som tilstår derved viser mangel på anger eller skam. Det er med andre ord snakk om to forskjellige omstendigheter.

Hva er så poenget med miraklet at det er nok plass i det man bukker til å tilstå sine synder uten at sidemannen hører det? Jo, fordi Gud ikke vil at vi skal settes i forlegenhet når vi tilstår våre synder.

Mishna nevner ti mirakler i tempelet . Det diskuteres om disse miraklene egentlig er ti i antallet, og om de skjedde i tempelet eller snarere i Jerusalem.

Amud b
Her starter en diskusjon om redskap av tre som er permanent festet, og som dermed ikke er mottagelige for urenhet.

Samtalen om miraklene fortsetter. Hva med mirakler som skjer over tid? ("Perpetual miracles"?)

Det ramses opp seks typer ild. (Feber er en av dem.)

Retningen til røyken fra tempelet brukes for å forutsi hva slags år det skal bli, om det blir sult eller overflod.

Noen tanker
Diskusjonen om hvordan man skal regne antall mirakler minner meg litt om en hyttebok jeg fant hos en venn, der han som tiåring hadde skrevet at "vi har badet ni ganger i dag". Det førte til en opphetet debatt om hvordan man regner hvert bad: Må man vær tørr mellom hver gang, eller holder  det å hoppe ni ganger fra stupebrettet på kort tid? Hva om huden er tørr og badebuksen fremdeles er våt?

Den personlige tilståelsen som blir holdt fortrolig gjennom det omtalte miraklet minner litt om den katolske ordningen med skrifte, som muligens er en praktisk løsning på i hvert fall en del av problemet. Men det dreier seg også om å ivareta fortroligheten som inngår i denne type bønn. Dette er i det hele tatt noe som går igjen i jødisk bønn: man er mer opptatt av funksjonen hos den som ber, enn hva virkningen måtte være på Gud. Dette gir antagelig grunnlag for den nærmest kjetterske tanken at det finnes gode grunner til at ateister også kunne finne på å be, eller rettere sagt, gjøre tefilah (תּפֿלה), som er avledet av roten PLL, og betyr "å dømme seg selv."

Diskusjonen om vindretningen og røyken fra tempelet er mer enn bare en slags bondealmanakk. Det vises økonomisk innsikt i at enkelte værforhold gir kanskje god innhøsting, men skaper forhold som gjør det vanskelig å lagre grøden. En annen mulighet er at innhøstingen er liten, men lagringsforholdende optimale slik at selveiende landbrukere kan holde igjen varene sine for å få en god pris senere på året.

Hvem vi møter
Ridya (engel), Rav Yehuda , Rabbi Yoshia , Rav , Rav Shemaya , Rabbi Yehoshua , Rabbi Levi , Rabbenai , Shmuel , Reish Lakish, Rabbi Hanina

Begrep
Tempelets ti miraker, Seks typer ild, immunitet mot urenhet, tefilah